cyanic-selkie/wikianc huggingface dataset:
உத்திரமேரூர் கேதாரீஸ்வரர் கோயில்
உத்திரமேரூர் கேதாரீஸ்வரர் கோயில் தமிழ்நாட்டில் காஞ்சிபுரம் மாவட்டம், உத்திரமேரூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினைந்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கேதாரீஸ்வரர், அருள்மிக மரகதாம்பிகை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஐப்பசி மாதம் முக்கிய திருவிழா நடைபெறுகிறது. கேதாரகௌரி விரதம் மாதம் திருவிழா நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிந்தப்பள்ளி ஊராட்சி
சிந்தப்பள்ளி ஊராட்சி (Chindappalli Gram Panchayat), தமிழ்நாட்டின் விருதுநகர் மாவட்டத்தில் உள்ள சாத்தூர் வட்டாரத்தில் அமைந்துள்ளது. இந்த ஊராட்சி, சாத்தூர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2334 ஆகும். இவர்களில் பெண்கள் 1206 பேரும் ஆண்கள் 1128 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாபோ கெளிறு
ஓம்போக் பாபோ (Ompok pabo) அல்லது பாபோ கெளிறு (পাভ মাছ) பாக்கித்தான், வடகிழக்கு இந்தியா, வங்களாதேசம் மற்றும் மியான்மரை பூர்வீகமாகக் கொண்ட சைலூரிடே குடும்பத்தைச் சேர்ந்த நன்னீர் மீன் சிற்றினம் ஆகும். பாபோ கெளிறு ஆறுகள், குளங்கள் மற்றும் ஏரிகளில் காணப்படுகிறது. இது 25 செ.மீ. நீளம் வரை வளரக்கூடியது.
மேற்கோள்கள்
<references group="" responsive="1">
பகுப்பு:கெளிறு மீன்
விபா பக்சி
2018 ஆம் ஆண்டில், விபாவுக்கு ஒரு பத்திரிகையாளர் மற்றும் திரைப்படத் தயாரிப்பாளராக பணியாற்றியதற்காக அவரது பாசறைப் பல்கலைக்கழகமான பாஸ்டன் பல்கலைக்கழகத்தால் மதிப்புறு முனைவர் பட்டம் வழங்கப்பட்டது. சிவில் உரிமைகள் ஆர்வலர் ஜான் லூயிஸ் மற்றும் விஞ்ஞானி டாக்டர் அந்தோனி ஃபாசி ஆகியோருடன் சேர்ந்து அவர் இந்த கௌரவத்தைப் பெற்றார். இவர் பாஸ்டன் பல்கலைக்கழகத்தின் தகவல் தொடர்பு பள்ளியில் தொடக்க பேச்சாளராக இருந்தார். இயக்குனராகவும் தயாரிப்பாளராகவும் விபாவின் மிகவும் குறிப்பிடத்தக்க படங்களில் டாட்டர்ஸ் ஆஃப் மதர் இந்தியா மற்றும் சன் ரைஸ் ஆகியவை அடங்கும். இரண்டு படங்களும் இந்திய குடியரசுத் தலைவரின் தேசிய திரைப்பட விருதுகளை வென்றவை ஆகும்.
ஆரம்ப கால வாழ்க்கை
விபா 23 செப்டம்பர் 1970 அன்று மும்பையில் பிறந்தார். இவரது தந்தை, வேத் சாப்ரா, ஒரு தொழிலதிபரும் 2018 ஆம் ஆண்டில் ஃபோர்ப்ஸின் கணிப்பின்படி முதல் 100 வணிகத் தலைவர்களில் ஒருவரும் ஆவார். இவரது தாயார் கீதா சாப்ரா ஒரு கவிஞர் மற்றும் எழுத்தாளர் ஆவார். விபா கான்வென்ட் ஆப் ஜீசஸ் அன்ட் மேரி பள்ளியிலும் மற்றும் மும்பை செயின்ட் சேவியர்ஸ் கல்லூரியிலும் கல்வி கற்றார். இதழியல் மற்றும் ஒளிபரப்பியலில் இளங்கலைப் படிப்புக்காக இவர் அமெரிக்கா சென்றார். இவர் 1993 ஆம் ஆண்டில் பாஸ்டன் பல்கலைக்கழகத்தில் தொடர்பாடலில் இளங்கலை அறிவியல் பட்டம் பெற்றார் மற்றும் 1999 ஆம் ஆண்டில் நியூயார்க் பல்கலைக்கழகத்தில் ஒளிபரப்பியல் தொடர்பான கல்வியில் பட்டயச்சான்றிதழைப் பெற்றார்.
தொழில்
விபா மும்பையில் உள்ள ப்ளஸ் சேனல் ஒளிபரப்பு இதழில் தனது வாழ்க்கையைத் தொடங்கினார். பின்னர் இவர் ஜிஈ நிறுவனக் குழுமத்தின் ஒரு பகுதியான சிஎன்பிசி (இந்தியா) அலைவரிசையில் பணியில் சேர்ந்தார்.
2004 ஆம் ஆண்டில், விபா பக்சி ஆஸ்கார் விருது பெற்ற மரியான் டீலியோவுடன் இணை தயாரிப்பாளரானார். இவர்களின் படங்களில் அமெரிக்க அரசின் எம்மி விருது வென்ற பெண்களுக்கு எதிரான வன்முறைகளை நிறுத்துதல் தொடர்பான பிரச்சாரத்தின் ஒரு பகுதியாக லைஃப் டைம் தொலைக்காட்சியில் ஒளிபரப்பப்பட் டெரர் அட் ஹோம் (2005) இருந்தது. எச்பிஓ தொலைக்காட்சிக்கான உலக வெப்பமயமாதல் பிரச்சனைக்கான விழிப்புணர்வு ஏற்படுத்தும் திரைப்படமான டூ ஹாட் நாட் டு ஹேண்டில் (2006) என்ற திரைப்படமும் உள்ளடங்கும்.
ஏரி உதய்பூர் அரண்மனை, உமைத் பவன் அரண்மனை மற்றும் ராம்பாக் அரண்மனை உள்ளிட்ட தாஜ் உணவகங்களுக்கான இந்தியாவின் மிளிரும் அரண்மனைகள் பற்றிய குறும்படங்கள் இவரது படைப்புகளில் அடங்கும்.
ரத்தன் டாடாவால் வழிநடத்தப்படும் டாடா அறக்கட்டளையின்4 பில்லியன் யூரோ மதிப்பிலான பரோபகார முயற்சியான கொல்கத்தாவின் டாடா மருத்துவ மையத்திற்கான, விபாவின் படம் இந்தியாவில் 29 அலைவரிசைகளில் ஆங்கிலம் மற்றும் 9 பிராந்திய மொழிகளில் ஒளிபரப்பப்பட்டது.
இவர் 2015 ஆம் ஆண்டில் மும்பை காவல்துறையினருக்காகன் பெண்கள் பாதுகாப்பு பிரச்சாரத்தை இயக்கி தயாரித்தார். இந்த பணிக்காக மகாராஷ்டிரா முதல்வர் தேவேந்திர பத்னாவிசு இவரைப் பாராட்டினார்.
இவரது சமீபத்திய பாலின உரிமைகள் படங்களான சன் ரைஸ் மற்றும் டாட்டர்ஸ் ஆப் மதர் இந்தியா ஆகியவை உலகளவில் பாலின சமத்துவமின்மை மற்றும் பாலின நீதி தொடர்பான கதை சொல்லும் முறையை மாற்றி வருகின்றன.
டாட்டர்ஸ் ஆப் மதர் இந்தியா
விபாவின் டாட்டர்ஸ் ஆப் மதர் இந்தியா திரைப்படம், 2015 ஆம் ஆண்டில் 62 வது தேசிய திரைப்பட விருதுகளில் சிறந்த சமூகப் பிரச்சினைகளுக்கான திரைப்படமாக வென்றது. இயக்குனர் மற்றும் தயாரிப்பாளராக, இவர் இந்தியக் குடியரசுத் தலைவர் பிரணாப் முகர்ஜியிடமிருந்து இரண்டு விருதுகளைப் பெற்றார். தேசிய திரைப்பட விருதுகளுக்கான நடுவர்கள் அமைப்பு, நாட்டில் கற்பழிப்பு மற்றும் பாலின வன்முறை பற்றிய எரியும் பிரச்சினையில் கவனத்தை ஈர்த்தது பற்றி விவரித்தது. இந்த திரைப்படம் வியாகாம் 18' 10 அலைவரிசைகளில் 8 மொழிகளில் ஒரே நேரத்தில் முதன்மை நேரத்தில் ஒளிபரப்பப்பட்டது. இந்தியாவின் ஆவணத் திரைப்படங்கள் வரலாற்றில் இத்தகைய சிறப்பினைப் பெற்ற முதல் படமாக இது அமைந்துள்ளது.
மேற்கோள்கள்
பகுப்பு:தேசிய திரைப்பட விருது வென்றவர்கள் பகுப்பு:இந்தியப் பெண் ஊடகவியலாளர்கள் பகுப்பு:வாழும் நபர்கள்
எலீ வீசல்
எலீ வீசல் (Elie wiesel, 30 செப்டம்பர் 1928 – 2 சூலை 2016) ஓர் அரசியல் போராளி, பேராசிரியர், புதினப் படைப்பாளர், யூதப் பேரழிவிலிருந்து தப்பி உயிர் பிழைத்தவர், சமாதானத்திற்கான நோபல் பரிசை 1986ஆம் ஆண்டு பெற்றவர், 40இற்கும் மேற்பட்ட புனைவு, அபுனைவு நூல்களை எழுதியவர்.
இளமைக் காலம்
எலீ வீசல் உருமேனியாவில் ஒரு சிற்றூரில் யூதக் குடும்பத்தில் பிறந்தார். 1944ஆம் ஆண்டில் இரண்டாம் உலகப் போர் உச்சக் கட்டத்தில் இருந்தபோது நாசிக்கள் செய்த மனிதப் படுகொலைகளை நேரில் பார்த்து மனம் கலங்கினார். யூத இன மக்கள் போலந்தில் உள்ள ஆஸ்விட் (Auschwitz) என்னும் வதை முகாமுக்கு அனுப்பப்பட்டனர். எலீ வீசலும் அவருடைய பெற்றோர்களும் அங்கு அனுப்பப்பட்டனர். அங்குக் கொடுமைகளுக்கு உள்ளாக்கப்பட்டு அவருடைய தாயும் தங்கையும் இறந்தனர். பின்னர் 1945இல் இவருடைய தந்தையார் பட்டினியாலும் நோயினாலும் இறந்தார். இந்த அவலங்களையும் அடக்குமுறைகளையும் 17 அகவைச் சிறுவன் எலீ வீசல் கண்கூடாகப் பார்த்தார். இவரின் இரண்டு தமக்கைகள் உயிர் பிழைத்தனர்.
எழுத்துப் பணி
நேசப் படைகளின் உதவியோடு விடுதலையான எலீ வீசல் 1948இல் பாரிசுக்குச் சென்றார். அங்குப் பிரான்சிய மொழியைக் கற்றுக் கொண்டார். இதழாளராக வேலையில் சேர்ந்தார். 'லார்ச்' (L'arche) என்னும் பிரான்சிய யூதச் செய்தித்தாளிலும் இசுரேலியப் பிரான்சியச் செய்தித்தாள்களிலும் எழுதத் தொடங்கினார்.
வதை முகாம்களில் நிகழ்ந்த வன்செயல்களையும் கொடுமையான அனுபவங்களையும் போர் முடிந்து பத்து ஆண்டுகள் ஆகியும் எழுத அவருக்கு  மனம் இல்லை. ஆனால் 1952இல் இலக்கியத்திற்கான நோபல் பரிசு பெற்ற பிரான்சுவா மாரிக் (Fancois Mauriac) என்னும் அறிஞரின் தொடர்பும் நட்பும் தூண்டுதலும் தாம் அடைந்த வதை முகாம் பட்டறிவுகளை எழுதும் ஊக்கத்தை வீசலுக்கு அளித்தன.
நூல்கள்
முதலில் இத்திய மொழியில் 900 பக்கங்களில் தம் வதை முகாமின் அனுபவங்களை 'உலகம் அமைதியாக உள்ளது' என்னும் தலைப்பில் எலீ வீசல் எழுதினார். அது சுருக்கமாக புயனோஸ் அயர்சில் வெளிவந்தது. மீண்டும் அதைப் பிரான்சிய மொழியில் எழுதினார். பின்னர் அந்நூல் ஆங்கிலத்தில் குறுபுதினமாக 'இரவு' (Night) என்னும் பெயரில்  வெளியாகியது. இந்நூல் 30 மொழிகளில் மொழியாக்கம் செய்யப்பட்டுள்ளது. தனது நினைவுக் குறிப்புகளை இரண்டு தொகுதிகளாக எழுதி வெளியிட்டிருக்கிறார்.
இவர் பாசுடன் பல்கலைக்கழகத்தில் மாந்தவியல் துறையில் பல ஆண்டுகள் பேராசிரியராகப் பணி புரிந்தார். நியூயார்க் நகரப் பல்கலைக்கழகம், அமெரிக்க ஆசிரியர்கள் கூட்டமைப்பு, யேல் பல்கலைக்கழகம் எனப் பல்வேறு கல்வி மையங்களிலும் பணியாற்றினார்.
நோபல் பரிசு
வன்முறை, ஒடுக்குமுறை, இனவெறி ஆகியவற்றிற்கு எதிராகத் தொடர்ந்து குரல் கொடுத்து வந்ததற்காக 1986ஆம் ஆண்டில் அமைதிக்கான நோபல் பரிசு எலீ வீசலுக்கு வழங்கப்பட்டது. இலக்கியத்திற்கான விருதுகளும் ஏராளம் பெற்றார்.
மனித உரிமைக் குரல்
1955இல் அமெரிக்காவில் குடியேறிய எலீ வீசல் 2016ல் அமெரிக்காவின் மன்ஹாட்டன் தீவில் இறந்தார்.
உசாத்துணை
எலீ வீசல் உரையாடல்கள், தமிழில் லதா ராமகிருஷ்ணன், சந்தியா பதிப்பகம், சென்னை-83
பகுப்பு:1928 பிறப்புகள் பகுப்பு:2016 இறப்புகள் பகுப்பு:நோபல் பரிசு பெற்ற அமெரிக்கர்கள் பகுப்பு:நோபல் பரிசு பெற்ற அங்கேரியர்கள் பகுப்பு:அங்கேரிய எழுத்தாளர்கள் பகுப்பு:அமெரிக்க எழுத்தாளர்கள் பகுப்பு:நோபல் அமைதிப் பரிசு பெற்றவர்கள் பகுப்பு:நோபல் பரிசு பெற்ற உருமேனியர்கள் பகுப்பு:உருமேனிய எழுத்தாளர்கள் பகுப்பு:அமெரிக்க அறியொணாமையியலாளர்கள் பகுப்பு:நோபல் பரிசு பெற்ற யூதர்கள்
வஸ்ஹோத் திட்டம்
வஸ்ஹோத் திட்டம் (Voskhod programme, ரஷ்ய மொழி: Восход) என்பது சோவியத் ஒன்றியத்தினால் ஆரம்பிக்கப்பட்ட மனித விண்வெளிப் பயணத் திட்டம் ஆகும். இத்திட்டமானது சோவியத்தின் வஸ்தோக் திட்டத்தின் தொடர்ச்சியாகும். அத்திட்டங்களின் முதல் ஆறு பயணங்களை இரத்துச் செய்ய வேண்டி வந்ததால் அவற்றின் விண்கலங்களின் பகுதிகள் வஸ்ஹோத் திட்டத்திற்குப் பயன்படுத்தினார்கள்.
வஸ்ஹோத் பயணங்கள்
ரத்துச் செய்யப்பட்ட பயணங்கள்:
பகுப்பு:சோவியத் விண்வெளிப் பயணங்கள்
Восход Woschod (Raumschiff) Восход (космический корабль)
பெரிய பெங்களூர் மாநகரப் பேரவை
பெரிய பெங்களூர் மாநகராட்சி (அ) பரந்த பெங்களூர் மாநகராட்சி (கன்னடத்தில் பிருகத்து பெங்களூரு மகாநகர பாலிகே) அல்லது நம்ம பெங்களூர் மாநகராட்சி, ஒரு உள்ளாட்சி நிறுவனம் ஆகும். இதுவே பெங்களூர் மகாநகரின் ஆளும் அமைப்பும் ஆகும்.
வரலாறு
1862-இல் கன்னடர்களின் "பெங்களூர் பேட்ட" தனி நகராட்சியாகவும், தமிழர்கள் அதிகம் நிறைந்த "பெங்களூர் கண்டோன்மென்ட்" தனி நகரட்சியாகவும் ஆங்கிலேய அரசின் சார்பாக "'மதராசு மாகாண" நிர்வாகி அறிவித்தார். இது பெங்களூரின் செல்வச்சீமான்கள் ஒன்பது பேரின் ஒத்துழைப்பால் அமைக்கப் பெற்றது.
பெங்களூர் மாநகராட்சி
விடுதலை கிடைத்த பின்னர், இவை இரண்டும் ஒன்றிணைக்கப்பட்டு பெங்களூர் மாநகர பேரவை (அ) பெங்களூர் மாநகராட்சியாக அறிவிக்கபெற்றது. [ஆங்கிலத்தில் : bangalore city  municipal  corporation'  (BCMC )].
பெரிய பெங்களூர் மாநகராட்சி
தற்போது, 2007 இல் பெங்களூரின் அருகே இருந்த, மத்திகரை மாநகராட்சி, கே.ஆர் புரம் நகராட்சி, மேலும் 111 ஊராட்சி அமைப்புகள் "'BCMC " யுடன் ஒன்றிணைக்கப்பட்டு, பெங்களூர் மாநகராட்சி ,பெரிய பெங்களூர் மாநகராட்சி யாக தரம் உயர்த்தப்பட்டது.
வார்டுகள்
பெங்களூர் மாநகரப் பேரவையில் 198 வார்டுகளின் உறுப்பினர்கள் பங்கேற்பர். அந்த 198 வார்டுகளின் பட்டியல் கீழே தரப்பட்டுள்ளது.
இணைப்புகள்
பகுப்பு:பெங்களூர்
அசிட்டைல் குளோரைடு
அசிட்டைல் குளோரைடு (Acetyl chloride) என்பது CH3COCl என்ற மூலக்கூறு வாய்பாடு கொண்ட ஒரு அமிலக் குளோரைடு ஆகும். அசிட்டிக் அமிலத்திலிருந்து பெறப்பட்ட வழிப்பொருளான இக்குளோரைடு கரிமச் சேர்மங்களில் அசைல் ஆலைடுகள் என்ற பிரிவைச் சார்ந்ததாகும். அசிட்டைல் குளோரைடு நிறமற்றது. மேலும் இது ஆவியாகக் கூடிய, நெடியுடைய அரிப்புத்தன்மை கொண்ட நீர்மமுமாகும்.
தொகுப்பு முறை
அசிட்டிக் நீரிலி, ஐதரசன் குளோரைடுடன் வினைபுரிந்து அசிட்டிக் அமிலத்துடன் கலந்த அசிட்டைல் குளோரைடை உற்பத்தி செய்கிறது.
ஆய்வக வழிமுறை
ஆய்வகத்தில் அசிட்டிக் அமிலத்துடன் PCl3, PCl5, SOCl2 போன்ற குளோரோநீர்நீக்கிகளை வினைப்படுத்தினால் அசிட்டைல் குளோரைடு எளிதாக உருவாகிறது. ஆனாலும் இவ்வாறு தயாரிக்கப்படும் அசிட்டைல் குளோரைடில் பாசுபரசு மற்றும் கந்தக மாசுக்கள் கலந்துள்ளன. இம்மாசுக்கள் கரிம வேதிவினைகளில் தலையிட்டு இடையூறு செய்கின்றன. வினையில் உற்பத்தியாகும் அசிட்டைல் குளோரைடை டைமெத்திலனிலின் உடன்சேர்த்து வாலை வடித்தல் மூலமாக அல்லது கலவைக்குள் ஆர்கான் வாயு ஓட்டம் செலுத்தி காற்று நீக்கம் மூலமாக HCl அசுத்தங்களை நீக்கலாம்.
பிற முறைகள்
டைகுளோரோ அசிட்டிக் அமிலம் மற்றும் அசிட்டிக் அமிலம் கலந்த கலவையை சூடாக்கும் போதும் அசிட்டைல் குளோரைடு உருவாகிறது. மேலும் மெத்தில் குளோரைடை வினையூக்கி முன்னிலையில் கார்பனைலாக்கம் செய்தும் தொகுப்பு முறையில் அசிட்டைல் குளோரைடை தயாரிக்கலாம்.
தோற்றம்
அசிட்டைல் குளோரைடு இயற்கையில் தனித்துக் கிடைக்குமென்று எதிர்பார்க்க இயலாது. ஏனெனில், இது தண்ணீரில் இருக்க நேர்ந்தால் நீராற்பகுப்புக்கு உட்பட்டு ஐதரசன் குளோரைடு மற்றும் அசிட்டிக் அமிலமாக மாறிவிடுகிறது. உண்மையில் திறந்த வெளியில் இதைக் கையாளும்போதே காற்றில் உள்ள ஈரத்துடன் கலந்து நீராற்பகுப்புக்கு உள்ளாகி வெண்ணிற புகையாகி வெளியேறுகிறது. நீராற்பகுப்பின் விளைப் பொருட்களான ஐதரோகுளோரிக் அமிலம், மற்றும் அசிட்டின் அமிலத் துளிகளின் கலவையே மேற்கண்ட புகையாகும்.
பயன்கள்
அசிட்டைல் குளோரைடு அசிட்டைலேற்றம் செய்யும் காரணியாக விளங்குகிறது. அதாவது, ஓர் அசிட்டைல் தொகுதியை அறிமுகப்படுத்தும் காரணியாக இது விளங்குகிறது. அசிட்டைல் தொகுதி என்பது C(=O)-CH3 என்ற மூலக்கூறு வாய்பாட்டைக் கொண்டிருக்கும். அசிட்டைல் குளோரைடு முக்கியமான ஒரு கரிம வினைபொருளாக பயன்படுகிறது. அசிட்டிக் நீரிலி தயாரிக்க பயனாகிறது. ஆல்ககால் மற்றும் அமினோத் தொகுதிகளை கண்டறியப் பயன்படுகிறது. எசுத்தர் ஆக்கலும், பிரீடல்-கிராப்ட்சு வினையும் அசிட்டைலேற்றத்தின் இரண்டு முக்கிய பிரிவுகளாகும்.
அசிட்டிக் அமில எஸ்டர்கள் மற்றும் அமைடுகள்
எசுத்தர்கள் மற்றும் அசிட்டிக் அமில அமைடுகள் தயாரிப்பில் அசிட்டைல் குளோரைடு ஒரு காராணியாக விளங்குகிறது. மேலும் ஆல்ககால்கள் மற்றும் அமைன்கள் தயாரிப்பிலும் இது பயன்படுகிறது. அசிட்டைலேற்றத்தின் ஒரு முக்கியப் பிரிவு எசுத்தராக்குதல் ஆகும்.
அசிட்டைலேற்றம் பெரும்பாலும் பிரிடின், டிரையெத்திலமைன், அல்லது 4-டைமெத்தில்அமினோபிரிடின் (DMAP) ஆகிய காரங்களின் முன்னிலையில் நடைபெறுகிறது. இவை வினையூக்கிகளாகவும் வினையில் உருவாகும் ஐதரோகுளோரிக் அமிலத்தை நடுநிலையாக்கம் செய்யவும் உதவுகின்றன. இவ்வினைகள் பெரும்பாலும் கீட்டீன் வழியாக விளை பொருட்களாகின்றன.
பிரீடல் கிராப்ட்சு அசிட்டைலேற்றம்
அசிட்டைலேற்றத்தின் இரண்டாவது பிரதான வினைகள் பிரீடல்-கிராப்ட்சு வினைகளாகும்.
மேற்கோள்கள்
பகுப்பு:கரிமகுளோரைடுகள் பகுப்பு:அசைல் குளோரைடுகள்
கிமு 426 மாலி வளைகுடா ஆழிப்பேரலை
கிமு 426 மாலியன் வளைகுடா ஆழிப்பேரலை (426 BC Malian Gulf tsunami) என்பது கிமு 426 கோடையில் கிரேக்கத்தின் மாலி மற்றும் யூபோயன் வளைகுடாக்களின் கடற்கரைகளை அழித்த ஒரு ஆழிப்பேரலையாகும். துசிடிடீஸ் இதன் காரணங்களை ஆராய்ந்து, ஆழிப்பேரலை நிலநடுக்கத்தால் ஏற்பட்டிருக்க வேண்டும் என்று முடிவு செய்தார். ஆழிப்பேரலையின் காரணத்தை புவியியல் நிகழ்வாக சரியாக விளக்கியதில் வரலாற்று ரீதியாக முதலில் தெரிவித்தவர் அவரே ஆவார். எரோடோட்டசு, இதற்கு மாறாக, பொசைடானின் தெய்வீக கோபமே பொடிடேயா ஆழிப்பேரலைக்கு காரணம் என்று கூறினார்.
பண்டைய பதிவுகள்
மாலியன் வளைகுடா ஆழிப்பேரலை கிமு 426 கோடையில் ஏற்பட்ட தொடர்ச்சியான நிலநடுக்கங்களில் ஒன்றினால் ஏற்பட்டது, இது பெலோபொன்னேசியன் போரின் போக்கை பாதித்தது. முன்னேறி வந்த ஸ்பார்டான்கள் அட்டிகா மீதான அவர்களின் திட்டமிட்ட படையெடுப்பை கைவிடும்படி செய்வித்ததுது. கிரேக்கம் முழுவதும் தீவுகளின் சில பகுதிகள் நீரில் மூழ்கியதாகவும், ஆறுகள் நிரந்தரமாக தம் போக்கை மாற்றிக்கொண்டதாகவும், நகரங்கள் அழிவுற்றதாகவும் இசுட்ராபோ தெரிவித்தார். ஆழிப்பேரலை மாலி வளைகுடாவின் கரையோரத்தை மூன்று வெவ்வேறு இடங்களில் தாக்கியது, உள்நாட்டில் முக்கால் மைல் தொலைவில் உள்ள நகரங்கள் வரை அலை வந்தடைந்தது. ஆழிப்பேரலையின் பலம் என்னவென்றால், ஒரு கப்பல்துறையிலிருந்த ஒரு கப்பலானது தூக்கி நகரச் சுவரின் மீது வீசப்பட்டது.
நிலநடுக்கம், கடல் நீர் பின்வாங்குதல் மற்றும் பேரலை ஆகியவற்றை வரிசையாக துசிடிடீஸ் குறிப்பிட்டுள்ளார்.
கிமு 426 மாலியன் வளைகுடா ஆழிப்பேரலை ஏற்பட காரணமான நிலநடுக்க மையம் இன்னும் கண்டறியப்படவில்லை என்றாலும், கடலடி நிலச்சரிவைக் காட்டிலும் யூபோயன் வளைகுடாவில் ஏற்பட்ட உரசுமுணை ஒன்றில் மேலோடு நகர்வே காரணமாக இருக்கலாம் என சான்றுகள் சுட்டிக்காட்டுகின்றன.
அடிக்குறிப்புகள்
பகுப்பு:கிமு 426 பகுப்பு:Coordinates on Wikidata பகுப்பு:கிரேக்கத்தில் ஆழிப்பேரலைகள் பகுப்பு:பாரம்பரிய கிரேக்கம்
போங்கோ மான்
மேற்கு அல்லது தாழ்நில போங்கோ, T. e. eurycerus, மான்களின் எண்ணிக்கை தொடர்ந்து வீழ்ச்சியை எதிர்கொள்கிறது. மேலும் பன்னாட்டு இயற்கை பாதுகாப்பு சங்கம் மானியல் நிபுணர் குழு இது காப்பு நிலை அளவில் அச்சுறு நிலையை அண்மித்து இருப்பதாக கருதுகிறது.
2000 ஆம் ஆண்டில், அமெரிக்காவில் உள்ள உயிரியல் பூங்காக்கள் மற்றும் மீன்வளர்ப்பு சங்கம் (AZA) போங்கோ இனங்களை வாழவைக்கும் திட்டத்திட்டதின் பங்கேற்பாளராக இணைந்தது. மேலும் 2006 ஆம் ஆண்டில் கென்யா மலை திட்டத்தில் போங்கோ மறுசீரமைப்பை அதன் ஆண்டின் முதல் பத்து வனவிலங்கு பாதுகாப்பு வெற்றித் திட்டங்களின் பட்டியலில் சேர்த்தது. இருப்பினும், 2013 ஆம் ஆண்டில், மரம் வெட்டுதல் மற்றும் வேட்டையாடுதல் காரணமாக காடுகளில் 100 மலை போங்கோக்கள் மட்டுமே எஞ்சியுள்ளன என்ற அறிக்கைகளால் இந்த வெற்றி எதிர்பார்த்ததுபோல் இல்லாமல் போனது.
தோற்றம்
thumb| சாவோ பாலோ பல்கலைக்கழகத்தின் கால்நடை மருத்துவம் மற்றும் விலங்கு அறிவியல் பீடத்தின் கால்நடை உடற்கூறியல் அருங்காட்சியகத்தில் போங்கோவின் எலும்புக்கூடு காட்சிக்கு வைக்கப்பட்டுள்ளது. வனவிலங்குகளில் மிகப்பெரிய விலங்குகளில் ஒன்றாக போங்கோ இரலைகள் உள்ளன. இவற்றின் உடலில் செந்நிறத்தில் உரோமங்கள் வளர்ந்திருக்கும். இவற்றின் உருமறைப்புக்கு ஏற்ப இவற்றின் உடலின் இரு பக்கங்களில் பிரகாசமான வெள்ளை நிறப் பட்டைகள் உள்ளன.
இவற்றில் இரு பாலினத்தினதும் பெரிய மான்கள் ஒரே அளவில் இருக்கிறன. வயது வந்த மான்களின் உயரம் தோள் வரை 1.1 முதல் 1.3 மீ (3.6 முதல் 4.3 அடி) உயரமும், நீளம் 2.15 முதல் 3.15 மீ (7.1 முதல் 10.3 அடி). இதில் 45–65 செமீ (18–26 அங்குலம்) வாலும் சேர்ந்தது. பெண் மான்களின் எடை சுமார் 150–235 கிலோ, ஆண் மான்களின் எடை சுமார் 220–405 கிலோ இருக்கும்.
இவற்றில் இரு பாலின மான்களுக்கும் கனமான முறுக்கிய கொம்புகள் உள்ளன, என்றாலும் ஆண் மான்களுக்கு கொம்புகள் நீளமானவையாக இருக்கும். விலங்கு காட்சியகங்களில் உள்ள அனைத்து போங்கோக்களும் நடு கென்யாவின் தனிமைப்படுத்தப்பட்ட அபெர்டேர் மலைகளிலிருந்து வந்தவை.
உடல்
இடது|thumb| கிழக்குப் போங்கோவின் பக்கவாட்டு முகத் தோற்றம் போங்கோ மான்களின் கழுத்து, மார்பு, கால்கள் போன்றவை பொதுவாக உடலின் மற்ற பகுதிகளை விட கருமையாக இருக்கும்.
இவற்றின் உரோமத்தில் உள்ள நிறமி கரையக்கூடியதாக உள்ளது. ஒரு போங்கோவின் மீது பொழிந்து செல்லும் மழை நீரானானது நிறமியுடன் சிவப்பு நிறத்தில் இருக்கலாம் என்று அறிக்கைகள் தெரிவிக்கின்றன. உடலின் பக்கங்களில் 10-15 வரையிலான செங்குத்து வெள்ளை-மஞ்சள் பட்டைகள் செல்கின்றன. இப்பட்டைகள் கழுத்தின் அடிப்பகுதியில் இருந்து பின்பக்கம் பிட்டம் வரை பரவுகின்றன. ஒவ்வொரு பக்கத்திலும் பட்டைகளின் எண்ணிக்கை அரிதாகவே ஒரே மாதிரியாக இருக்கும். இது தோள்பட்டை முதல் பிட்டம் வரை முதுகு முடியானது குறுகிய, மிருதுவான, பழுப்பு நிற பிடறிமயிர் போல உள்ளது. வெள்ளை நிறப் பட்டைகள் இந்த பிடறிக்குள் செல்கின்றன.
கண்களுக்கு இடையில் ஒரு வெள்ளை பட்டை அழகாகத் தோன்றும், மேலும் இரண்டு பெரிய வெள்ளை புள்ளிகள் இரு கன்னங்களிலும் அழகாக இருக்கும். கழுத்து மார்புடன் சந்திக்கும் இடத்தில் மற்றொரு வெள்ளை பட்டை உள்ளது. இவற்றிற்கு உள்ள பெரிய காதுகள் செவித்திறனைக் கூர்மையாக்குவனவாக உள்ளன. இந்த மான்களுக்கு உள்ள தனித்துவமான வண்ணங்கள் போங்கோக்கள் தங்கள் இருண்ட வன வாழ்விடங்களில் ஒன்றையொன்று தனித்து அடையாளம் காண உதவுகின்றன. போங்கோக்களின் உடலில் விசேச வசனை சுரப்பிகள் இல்லை. எனவே மற்ற விலங்குகளைக் காட்டிலும் ஒன்றையொன்றை கண்டுபிடிப்பதற்கு வாசனையை சர்ந்திருக்கும் நிலை இல்லை. போங்கோவின் உதடுகள் வெண்மையானவையாகவும் மேல் முகவாய் கருப்பாகவும் இருக்கும்.
கொம்புகள்
thumb| ஒரு கிழக்கு போங்கோவின் கொம்புகள் போங்கோக்களுக்கு இரு கனத்த, சற்று முறுக்கிய கொம்புகள் உள்ளன. மறிமான் வகைகளைப் போலவே, ஆண், பெண் என இரு போங்கோக்களும் கொம்புகள் உள்ளன. இந்த மான்கள் ஓடும்போது தாழ்ந்த கிளைகளில் கொம்புகள் சிக்கி ஓட்ட வேகத்தைத் தடைசெய்யாமலிருக்க தலையை பின்புறம் இழுத்துக் கொம்புகளை முதுகோடு சேர்த்து வைத்துக் கொள்ளும்.
ஆண்டுதோறும் உதிர்ந்துவிடும் மான் கொம்புகளைப் போலல்லாமல், போங்கோகளின் கூரான கொம்புகள் உதிராமல் வாழ்நாள் முழுவதும் இருக்கின்றன. ஆண் மான்களுக்கு பாரியதான பின்புறம் வளைந்த கொம்புகள் உள்ளன, அதே சமயம் பெண் மான்களுக்கு சிறிய, மெல்லிய கொம்புகள் உள்ளன. கொம்புகளின் அளவு 75 முதல் 99 செமீ (29.5 மற்றும் 39 அங்குலம்) வரை இருக்கும். கொம்புகள் ஒரு முறுக்கு முறுக்கியதாக இருக்கும்.
மாட்டுக் குடும்பத்தின் மற்ற விலங்குகளின் கொம்புகளைப் போலவே, போங்கோவின் கொம்பின் மையப்பகுதி வெற்றாகவும், வெளிப்புற அடுக்கு நகமியால் ஆனதாக உள்ளது. இது மனித கை, கால் நகங்கள், முடியை உருவாக்கும் அதே பொருளாகும். மனிதர்களால் போங்கோக்கள் அதன் கொம்புகளுக்காக வேட்டையாடப்படுகின்றன.
சமூக அமைப்பு மற்றும் நடத்தை
இடது|thumb| மவுண்ட் கென்யா வனவிலங்கு பாதுகாப்பு மையத்தில் உள்ள இந்த பெண் மானானது தனக்கு ஏதேனும் அச்சுறுத்தல் உள்ளதா என தனது தோள்பட்டைக்கு மேல் பார்த்துக்கொள்கிறது. மற்ற வன குளம்பிகளைப் போலவே, போங்கோக்களும் பெரிய குழுக்களாக அரிதாகவே காணப்படுகின்றன. ஆண் மான்கள் தனிமையில் இருக்கும். அதே சமயம் பெண் மான்கள் ஆறு முதல் எட்டு பேர் கொண்ட குழுக்களாக வாழ்கின்றன. 20க்கும் மேற்பட்ட மான்களைக் கொண்ட மந்தைகளில் போங்கோக்கள் அரிதாகவே காணப்படுகின்றன. இவற்றின் கர்ப்ப காலம் சுமார் 285 நாட்கள் (9.5 மாதங்கள்) ஆகும். ஒரு பிரசவத்தில் ஒரு குட்டியை ஈணும். ஆறு மாதங்கள் குட்டிக்கு பாலூட்டுகின்றன. 24-27 மாதங்களில் குட்டிகள் பாலியல் முதிர்ச்சி அடைகின்றன. இந்த இனத்தின் விருப்பமான வாழ்விடம் மிகவும் அடர்த்தியான மூங்கில் காடுகள் ஆகும். ஆண் குட்டிகள் வளர்ந்த பிறகு, தங்கள் தாய்வழி குழுக்களை விட்டு வெளியேறி பெரும்பாலும் தனித்து இருக்கின்றன. இருப்பினும் அவை வயதான ஆண மானுடன் அரிதாக இணைந்து காணப்படுகின்றன. ஒத்த அளவு/வயதுள்ள வளர்ந்த ஆண் மான்கள் ஒன்றையொன்றை தவிர்க்க முனைகிறன. எப்போதாவது, அவை சந்தித்தால் தங்கள் கொம்புகளைக் கொண்டு சண்டையிடுகிறன. என்றாலும் கடுமையான சண்டை என்பது அரிதாகவே நடைபெறும். இனச்சேர்க்கையின் போது அவை பெண் மான்களைத் தேடுகின்றன தேடுகின்றன. ஆண் மான்கள் பெண் மான்களின் கூட்டத்துடன் இருக்கும்போது, வேறு சில விலங்குகளைப் போல அவற்றை வற்புறுத்தவோ அல்லது அவற்றின் இயக்கத்தைக் கட்டுப்படுத்தவோ முயற்சிப்பதில்லை.
போங்கோ மான்கள் மனிதரைக் கண்டால் மறைந்து கொள்ளும். அதிகாலையிலும், மாலைப் பொழுதிலும் இரைதேடும். இலைகளும், தாவரத் தண்டுகளுமே இவற்றின் உணவாகும். இவற்றின் உறுதியான கொம்புகளால் தரையைத் தோண்டு அடியில் புதைந்திருக்கும் வேர்களைத் தின்னும். இரவில் காட்டிற்கு வெளியே வந்து சமவெளியில் வளர்ந்திருக்கும் புற்களை மேயும்.
பெண் மான்கள் குறிப்பிட்ட பகுதிகளில் யாரும் வராதவாறு உள்ள பாரம்பரியமாக கன்று ஈன்ற இடங்களைப் பயன்படுத்த விரும்புகிறன. அதே சமயம் புதிதாகப் பிறந்த கன்றுகள் ஒரு வாரம் அல்லது அதற்கு மேல் மறைந்திருக்கும். தாய் அவ்வப்போது அந்த மறைவிடத்திற்கு வந்து பாலூட்டும்.
கன்றுகள் வேகமாக வளர்ந்து விரைவில் குட்டிகள் கொண்ட மந்தைகளில் தங்கள் தாய்மார்களுடன் செல்லும். குட்டிகளுக்கு கொம்புகள் வளர்ந்து 3.5 மாதங்களில் தோன்றத் தொடங்கும்.
குறிப்புகள்
பகுப்பு:மேற்கு ஆப்பிரிக்கப் பாலூட்டிகள் பகுப்பு:மறிமான்கள்
சேவூர் வாலீஸ்வரர் சுவாமி மற்றும் கல்யாண வெங்கட்ரமண சுவாமி கோயில்
வாலீஸ்வரர் சுவாமி மற்றும் கல்யாண வெங்கட்ரமண சுவாமி கோயில் தமிழ்நாட்டில் திருப்பூர் மாவட்டம், சேவூர் என்னும் ஊரில் அமைந்துள்ள சிவன் கோயிலாகும்.
அமைவிடம்
கடல் மட்டத்திலிருந்து சுமார் 370 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°14'56.2"N, 77°14'20.6"E (அதாவது, 11.248955°N, 77.239050°E) ஆகும்.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மார்கழி மாதம் ஆருத்ரா தரிசனம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருப்பூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜே. ஜி. பிரின்ஸ்
'''ஜே. ஜி. பிரின்ஸ்' (J. G. Prince'') இந்திய தேசிய காங்கிரசு கட்சியை சேர்ந்த ஓர் இந்திய அரசியல்வாதி மற்றும் சட்ட மன்ற உறுப்பினர் ஆவார். இவர் 2011, தமிழ்நாடு சட்டமன்றத் தேர்தல் மற்றும் 2016 தமிழ்நாடு சட்டமன்றத் தேர்தல்களில் இந்திய தேசிய காங்கிரசு கட்சியின் சார்பாக, கன்னியாகுமரி மாவட்டத்தின் குளச்சல் சட்டமன்றத் தொகுதியில் இருந்து தமிழ்நாடு சட்டமன்றத்திற்கு இரண்டு முறை தேர்ந்தெடுக்கப்பட்டவர் ஆவார்.
மேற்கோள்கள்
பகுப்பு:வாழும் நபர்கள் பகுப்பு:கன்னியாகுமரி மாவட்ட நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள்
கலபிரியா
கலபிரியா (Calabria) தெற்கு இத்தாலியில் உள்ள ஒரு மண்டலம். பண்டைய காலத்தில் புரூட்டியம் என அறியப்பட்ட இப்பகுதி இத்தாலிய மூவலந்தீவின் குதிங்கால் (தெற்கு) பகுதியில் அமைந்துள்ளது. வடக்கில் பசிளிகாதா, தென்மேற்கில் சிசிலி, மேற்கில் திரேனியக் கடல், கிழக்கில் அயோனியன் கடல் ஆகியவற்றால் சூழப்பட்டுள்ளது. 15,080 சதுர கிமீ பரப்பளவு உள்ள இப்பகுதியின் மக்கள் தொகை சுமார் 20 லட்சம்.
வெளி இணைப்புகள்
பகுப்பு:இத்தாலிய மண்டலங்கள்
ரீகா சட்டமன்றத் தொகுதி
ரீகா சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது சிவஹர் மக்களவைத் தொகுதிக்கு உட்பட்டது.
தொகுதிக்கு உட்பட்ட பகுதிகள்
இந்த தொகுதியில் சீதாமஃடீ (சீதாமர்ஹி) மாவட்டத்தில் உள்ள பைர்கனியா, ரிகா, சுப்பி ஆகிய வளர்ச்சி மண்டலங்கள் சேர்க்கப்பட்டுள்ளன.
சான்றுகள்
பகுப்பு:பீகாரின் சட்டமன்றத் தொகுதிகள்
உயிரியற் பல்வகைமை சட்டம், 2002
உயிரியற் பல்வகைமை சட்டம், 2002 (Biological Diversity Act, 2002) என்பது இந்தியாவின் உயிரியற் பல்வகைமை பாதுகாப்பதற்காக இந்திய நாடாளுமன்றத்தால் செயல்படுத்தப்பட்ட ஒரு சட்டமாகும். இச்சட்டம் பாரம்பரிய உயிரியல் வளங்கள் மற்றும் அறிவின் பயன்பாட்டினால் எழும் நன்மைகளைச் சமமாகப் பகிர்வதற்கான வழிமுறையை வழங்குகிறது. உயிரியல் பன்முகத்தன்மை தொடர்பான மாநாட்டின் (சிபிடி) கீழ் உள்ள கடமைகளைப் பூர்த்தி செய்வதற்காக இந்த சட்டம் இயற்றப்பட்டது, ஏனெனில் இந்தியா மாநாட்டின் அங்கமாக உள்ளது.
வரலாறு
2002 ஆம் ஆண்டில் இந்தியா, உயிரியல் பன்முகத்தன்மை தொடர்பான மாநாட்டின் (சிபிடி) கீழ் உள்ள கடமைகளைப் பூர்த்தி செய்வதற்காக இந்த சட்டம் இயற்றப்பட்டது.
பல்லுயிர் மற்றும் உயிரியல் வளங்கள்
சட்டத்தின் பிரிவு 2 (பி)இன் கீழ் பல்லுயிர் வரையறுக்கப்பட்டுள்ளது, "அனைத்து மூலங்களிலிருந்தும், அவை அங்கமாக இருக்கும் சுற்றுச்சூழல் வளாகங்களிலிருந்தும் வாழும் உயிரினங்களிடையே உள்ள மாறுபாடு, மேலும் இனங்கள் அல்லது இனங்கள் மற்றும் சுற்றுச்சூழல் அமைப்புகளுக்கு இடையில் பன்முகத்தன்மையை உள்ளடக்கியது". இந்தச் சட்டம், உயிரியல் வளங்களை "தாவரங்கள், விலங்குகள் மற்றும் நுண்ணுயிரிகள் அல்லது அதன் பாகங்கள், அவற்றின் மரபணு பொருள் மற்றும் துணைப் பொருட்கள் (மதிப்புக் கூட்டப்பட்ட தயாரிப்புகளைத் தவிர்த்து) உண்மையான அல்லது சாத்தியமான பயன்பாடு அல்லது மதிப்புடன் வரையறுக்கிறது. இதில் மனித மரபணுப் பொருள்களைக் கொண்டிருக்கவில்லை."
தேசிய பல்லுயிர் ஆணையம் மற்றும் மாநில பல்லுயிர் வாரியங்கள்
தேசிய பல்லுயிர் ஆணையம் (என்.பி.ஏ) சென்னையினைத் தலைமையிடமாகக் கொண்ட சட்டரீதியான தன்னாட்சி அமைப்பு ஆகும். இது சுற்றுச்சூழல் மற்றும் வனத்துறை அமைச்சகத்தின் கீழ், இந்திய அரசால் 2003இல் நிறுவப்பட்டது. இந்தியா முழுவதும் 31,574 உயிரியல் மேலாண்மைக் குழுக்களுடன் (ஒவ்வொரு உள்ளாட்சி அமைப்பிற்கும்) 29 மாநிலங்களில் மாநில பல்லுயிர் வாரியங்கள் (எஸ்.பி.பி) உருவாக்கப்பட்டுள்ளன.
ஒழுங்குமுறைகள்
வருமான வரிச் சட்டம், 1961 இன் பிரிவு 2 இன் (30) பிரிவில் வரையறுக்கப்பட்டுள்ள ஒரு வெளிநாட்டவர், குடியுரிமை பெறாத இந்தியர், அல்லது ஒரு வெளிநாட்டு நிறுவனம் அல்லது தொழிற் குழுமம் உயிரியல் வளங்கள் அல்லது அதனுடன் தொடர்புடைய ஆராய்ச்சியினையோ அல்லது வணிகப்பயன் பாட்டிற்கோ தேசிய பல்லுயிர் ஆணைய முன் அனுமதி பெற வேண்டும். இந்தியக் குடிமக்கள் அல்லது நிறுவனங்கள் இதுதொடர்பான அனுமதியினை மாநில பல்லுயிர் வாரியத்திடம் பெற வேண்டும்.
இந்தியாவிலிருந்து உயிரியல் வளங்களைப் பயன்படுத்தி ஆராய்ச்சியின் முடிவினை தேசிய பல்லுயிர் ஆணைய அனுமதியின்றி இந்தியக் குடிமகன் அல்லாத ஒருவருக்கு அல்லது வெளிநாட்டு நிறுவனத்திற்கு மாற்ற முடியாது. எனினும் ஆய்விதழ் அல்லது கருத்தரங்கில் ஆராய்ச்சி முடிவுகளை வெளியிடுவதற்கு அனுமதி தேவையில்லை.
தேசிய பல்லுயிர் ஆணையத்தின் அனுமதியின்றி உயிரியல் வளங்களிலிருந்து பெறப்படும் ஆராய்ச்சியின் அடிப்படையில் எந்தவொரு நபரும் காப்புரிமை அல்லது பிற அறிவுசார் சொத்து பாதுகாப்புக்கு விண்ணப்பிக்கக்கூடாது. அத்தகைய அனுமதியை வழங்கும்போது தேசிய பல்லுயிர் ஆணையம், அத்தகைய பாதுகாப்பைப் பயன்படுத்துவதன் அடிப்படையில் நன்மை பகிர்விற்கான உத்தரவு இடலாம்.
அபராதங்கள்
ஒரு நபர், ஒழுங்குமுறை விதிகளை மீறினால், "ஐந்து ஆண்டுகள் வரை நீட்டிக்கப்படக்கூடிய காலத்திற்குச் சிறைத்தண்டனை விதிக்கப்படுவார்கள், அல்லது பத்து லட்சம் ரூபாய் வரை அபராதம் விதிக்கப்படலாம். மேலும் பாதிப்பு பத்து லட்சம் ரூபாய்க்கு மேல் இருந்தால், அபராதம் விதிக்கப்படலாம்"
இந்தச் சட்டத்தின் கீழ் எந்தவொரு குற்றமும் பிணையில் வெளிவராத மற்றும் அறியக்கூடியது.
வெளி இணைப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
மாநில நெடுஞ்சாலை 2 (தமிழ்நாடு)
உள் வட்டச் சாலை (Inner Ring Road, Chennai) (சவகர்லால் நேரு சாலை; தமிழ் மாநில நெடுஞ்சாலை 2; எஸ்.எச்-2 ; SH-2) இந்தியாவில் தமிழ்நாடு மாநிலத்திலுள்ள சென்னை மாவட்டத்தில் வடக்கு, மத்திய மற்றும் தெற்கு பகுதிகளை இணைக்கும் பாதையாகும். இச்சாலை, சென்னை மாநகரப் பரப்பில் (CMA) சென்னைப் பெருநகர் வளர்ச்சிக் குழுமத்தால் வளர்த்தெடுக்கப்படும்  முக்கிய போக்குவரத்து தடவழியாகும். இது, ஏறத்தாழ 35 கிமீ நீளமுள்ளது.
இணைக்கும் தடங்கள்
இது வேளச்சேரி, தேசிய நெடுஞ்சாலை 45 (இந்தியா), கத்திப்பாரா சந்திப்பு, கோயம்பேடு மற்றும் மாதவரம் ஆகிய பகுதிகளை இணைக்கிறது. வடக்குப் பிரிவு, நடுவண் பிரிவு மற்றும் தெற்குப் பிரிவு என்ற மூன்று தனிப்பட்ட பிரிவுகளைக் கொண்ட இது இராசீவ் காந்தி சாலையைத் திருவான்மியூரில் எஸ்ஆர்பி டூல்ஸ் சந்திப்பிலும் வேளச்சேரி முதன்மைச் சாலையை விசயநகரிலும் தேசிய நெடுஞ்சாலை 45ஐ கத்திப்பாரா சந்திப்பிலும் தேசிய நெடுஞ்சாலை 4யை கோயம்பேட்டிலும் தே.நெ.205ஐ  பாடியிலும் தே.நெ 5ஐ மாதவரத்திலும் மாநில நெடுஞ்சாலை 104ஐ மணலியிலும் சந்திக்கிறது.
வாணிதாசன்
கவிஞரேறு வாணிதாசன் (சூலை 22 1915 - ஆகத்து 7, 1974) புதுவையைச் சேர்ந்த தமிழறிஞரும், கவிஞரும் ஆவார். இவர் 'பாரதிதாசன் பரம்பரை' என்றழைக்கப்படும், பாவலர் தலைமுறையில் வருபவர்.
வாழ்க்கைச் சுருக்கம்
இவர், பாவேந்தர் பாரதிதாசனிடம் தொடக்கக் கல்வி பயின்றவர். அத்தொடக்கக் கல்வியே பாப்புனையும் தமிழுணர்விற்கும் தொடக்கமாயிற்று. இவர்தம் பாடல்கள், சாகித்திய அகாதமி வெளியிட்ட 'தமிழ்க் கவிதைக் களஞ்சியம்' என்ற நூலிலும் தென்மொழிகள் புத்தக வெளியீட்டுக் கழகம் வெளியிட்ட புதுத்தமிழ்க் கவிமலர்கள் என்ற நூலிலும் மற்றும் பற்பல தொகுப்பு நூல்களிலும் இடம் பெற்றுள்ளன. உருசியம், ஆங்கிலம் முதலிய மொழிகளில் இவர் பாடல்கள் மொழி பெயர்க்கப்பட்டுள்ளன. இவர் பிரெஞ்சு மொழியிலூம் புலமை பெற்றவர். 'தமிழ்-பிரெஞ்சு கையகர முதலி' என்ற நூலை வெளியிட்டுள்ளார். பிரெஞ்சு குடியரசுத்தலைவர் இவருக்கு 'செவாலியர்' என்ற விருதினை வழங்கியுள்ளார். மேலும் 'கவிஞரேறு', 'பாவலர் மணி' முதலிய பட்டங்களும் வாணிதாசனுக்கு வழங்கப்பட்டுள்ளன. தமிழ், தெலுங்கு, ஆங்கிலம், பிரெஞ்சு ஆகிய மொழிகளில் வல்லுநர். 34 ஆண்டுகள் தமிழ் ஆசிரியராகப் பணிபுரிந்தவர்.
பாரதிதாசன் அடியொட்டிப் பாடிய கவிஞர்களை அக்காலத்தே வெளிவந்த 'பொன்னி' இதழ், 'பாரதிதாசன் பரம்பரை' என்னும் தலைப்பிட்டு அறிமுகப்படுத்தியது. பாரதிதாசன் பரம்பரையினருள் வாணிதாசன் குறிப்பிடத்தக்கவர். "தமிழச்சி", "கொடிமுல்லை" ஆகிய சிறு காப்பியங்களையும், 'தொடுவானம்', 'எழிலொவியம்', 'குழந்தை இலக்கியம்' ஆகிய கவிதை நூல்களை வழங்கியுள்ளார். எனினும் 'வாணிதாசன் கவிதைகள்' என்னும் தொகுப்பே பெரும் புகழ் பெற்றது.
இயற்கைப் புனைவு இவருடைய பாடல்களில் சிறந்து விளங்குவதைக் காணலாம். எனவே இவரை 'தமிழகத்தின் வேர்ட்ஸ்வார்த்' என்று பாராட்டுகின்றனர். கவிஞரேறு வாணிதாசன் 7-8-1974 இல் மறைந்தார். கவிஞரேறு வாணிதாசனுடைய தமிழ்த்தொண்டைப் பாராட்டித் தமிழக அரசு இவர் குடும்பத்துக்கு 10000 ரூ பரிசு வழங்கியுள்ளது. இவர் பெயரால் சேலிய மேட்டில் ஓர் அரசு உயர்நிலைப் பள்ளி உள்ளது.
வாணிதாசனின் கவிதை வளத்தையும் உள்ளத்தையும் அறிந்தே திரு. வி. க. 'திருவாணிதாசர் ஒரு பெரும் உலகக் கவிஞர் ஆதல் வேண்டும்', என்றார். மயிலை சிவமுத்து, 'தமிழ்நாட்டுத் தாகூர்' வாணிதாசனார் என்று புகழ்ந்தார்.
தமிழ் நாடு அரசு கவிஞர் வாணிதாசன் நூல்களை நாட்டுடைமை ஆக்கியுள்ளது.
வெளியிணைப்பு
பகுப்பு:தமிழக எழுத்தாளர்கள் பகுப்பு:தமிழகக் கவிஞர்கள் பகுப்பு:1915 பிறப்புகள் பகுப்பு:1974 இறப்புகள் பகுப்பு:நாட்டுடைமை நூல்களின் ஆசிரியர்கள் பகுப்பு:புதுச்சேரி எழுத்தாளர்கள்
அசாம் மாநிலங்களவை உறுப்பினர்கள்
உறுப்பினர்கள் பட்டியல்
தற்போது அசாமிலிருந்து தேர்வு செய்யப்பட்டு மாநிலங்களவையில் உறுப்பினர்களாக இருப்பவர்கள், அவர்கள் சார்ந்துள்ள கட்சி போன்றவை கொண்ட பட்டியல் இது.
மேற்கோள்கள்
பகுப்பு:இந்திய அரசு பகுப்பு:மாநிலங்களவை
ராம் பிரகாஷ் சவுதாரி
ராம் பிரகாஷ் சவுதாரி (1928, ஜனவரி 7 ஆம் தேதி, ஹரியானா மாநிலம், அம்பாலா மாவட்டத்தில் அதோயாவில் பிறந்தார்)  இவா் இந்தியா வின் ஹரியானா மாநிலம், அம்பலா மக்களவை தொகுதி யிலிருந்து, 5 வது மக்களவைக்கு உறுப்பினராக தோ்ந்தெடுக்கப்பட்டாா்.
இவர் அம்பாலா தொகுதியிலிருந்து 8-வது, 9 வது மற்றும் 10 வது மக்களவைக்கும் தேர்ந்தெடுக்கப்பட்டார்.
குறிப்புகள்
பகுப்பு:10வது மக்களவை உறுப்பினர்கள் பகுப்பு:1928 பிறப்புகள் பகுப்பு:5வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:அரியானா அரசியல்வாதிகள் பகுப்பு:வாழும் நபர்கள்
செதில்கள்
செதில்கள் (Scales) என்பது பெரும்பாலான உயிரியல் பெயரிடல் முறைகளில் ஒரு உயிரினத்தின் தோலின் புறப்பகுதியில் வளரும் சிறிய தட்டு போன்ற கடினமான பாதுகாப்பு அமைப்பினை குறிப்பதாகும். இந்த அமைப்பு பெரும்பாலும் பாம்பு, மீன் ஆகிய உயிரினங்களில் காணப்படுகிறது. இவ்வமைப்பானது உயிரினங்களுக்கு தட்பவெட்ப நிலைகளைத் தாங்கும் தன்மையை ஏற்படுத்துகிறது. இறக்கைகள் உடைய பூச்சியினங்களில் (வண்ணத்துப்பூச்சி மற்றும் அந்துப்பூச்சி) இச்செதில்களானது வண்ணங்கள் உருவாகக் காரணமாக அமைகின்றன.
சோடியம் மிகையாக்சைடு
சோடியம் மிகையாக்சைடு (Sodium superoxide ) என்பது NaO2 என்ற மூலக்கூற்று வாய்ப்பாடு கொண்ட கொண்ட ஒரு வேதிச் சேர்மமாகும். மஞ்சளும் ஆரஞ்சும் கலந்த நிறத்தில் திண்மமாக உள்ள இது, மிகையாக்சைடு எதிர்மின் அயனி உப்பாகும். ஆக்சிசனால் சோடியத்தை ஆக்சிசனேற்றம் செய்யும்போது இச்சேர்மம் இடைநிலையாகத் தோன்றுகிறது.
தயாரிப்பு
சோடியம் பெராக்சைடை உயர் அழுத்தத்தில் ஆக்சிசனுடன் வினைப்படுத்துவதன் மூலம் சோடியம் மிகையாக்சைடு தயாரிக்க முடியும்:
Na2O2 + O2 → 2 NaO2
அமோனியாவிலுள்ள சோடியக் கரைசலை கவனமுடன் ஆக்சிசனேற்றம் செய்வதன் மூலமாகவும் சோடியம் மிகையாக்சைடு தயாரிக்க முடியும்.
Na(NH3 வில்) + O2 → NaO2
மேற்கோள்கள்
பகுப்பு:மிகையாக்சைடுகள் பகுப்பு:சோடியம் சேர்மங்கள் பகுப்பு:ஆக்சிசனேற்றிகள்
வாசுகி பாஸ்கர்
வாசுகி பாஸ்கர் ஒரு இந்திய பாணியிலான ஆடை வடிவமைப்பாளராகத், தமிழகத் திரைப்படத் துறையில் பணிபுரிகிறார். அவர் தயாரிப்பாளர் ஆர்.டி பாஸ்கரின் மகளாவார். பாவலர் கிரியேஷன்ஸ் இவர்களின் சொந்த தயாரிப்பு நிறுவனமாகும்.
தொழில்
வாசுகி, புகழ்பெற்ற இசையமைப்பாளரான இளையராஜா வின் சகோதரர் மற்றும் திரைப்பட தயாரிப்பாளரான ஆர்.டி பாஸ்கரின் ஒரே மகளாவார். இவரது சகோதரர்கள் திரைப்பட இயக்குனர் பரிதி பாஸ்கர் மற்றும் பின்னணிப் பாடகர் மற்றும் நடிகர் ஹரி பாஸ்கர் ஆவார். இவரது சகோதரர் ஹரி பாஸ்கர் "காஞ்சி கவுலுக்கு எதிரே வியூகம்'' என்ற பெயரில் முடிக்கப்படாத திரைப்படத்தில் நடித்துள்ளார். கார்த்திக் ராஜா, யுவன் சங்கர் ராஜா , பாடகர் பவதாரிணி , திரைப்பட இயக்குனரும் நடிகருமான வெங்கட் பிரபு, நகைச்சுவை நடிகர், பாடகர் மற்றும் இசையமைப்பாளர் பிரேம்ஜி அமரன் ஆகியோர் இவரது உறவினர்கள் ஆவர்.
தமிழ் விசைப்பலகை தளக்கோலங்கள்
விசைப்பலகை ஒன்றின்மூலம் தமிழ் எழுத்தொன்றை உள்ளிடுவதற்கு/அச்சிடுவதற்கு அழுத்தவேண்டிய விசை/விசைகளின் ஒழுங்கும் வைப்புமுறையும் தமிழ் விசைப்பலகை தளக்கோலம் என்ப்படுகிறது.
வாசுகி பாஸ்கர்
தொழில்
லயோலா கல்லூரியில் வடிவமைப்புத் துறையில் வாசுகி படித்துக்கொண்டிருந்த போது, இயக்குனர் பாரதிராஜா கண்களால் கைது செய் என்கிற படத்திற்கு ஆடைகளை வடிவமைப்பதற்கான வாய்ப்பை அவருக்கு வழங்கினார். வெங்கட் பிரபுவின் படங்களில் ஆடைகளை அவர் வடிவமைத்தார், நல்ல விமர்சனங்களைப் பெற்றார். மங்காத்தா திரைப்படத்தில் அஜித் குமாரின் தோற்றத்திற்கேற்ப ஆடை வடிவமைத்துக் கொடுத்தார். இது பற்றி அதிகம் பேசப்பட்டது. பிரசன்னா மற்றும் சிபிராஜ் நடித்த நாணயம் திரைப்படத்தில் ஆடைகளை வடிவமைத்துப் பணியாற்றியுள்ளார். அவர் இயக்குனர் பிரபு தேவாவுடன் வில்லு மற்றும் பாலாவின் அவன் இவன் திரைப்படத்தில் பணியாற்றினார். . மேலும், இவர் ஆங்கிலத் திரைப்படமான எனிதிங் ஃபார் யூ  வில் ஆடை வடிவமைப்பாளராகப்  பணிபுரிந்தார். இப்படம் தோல்வியடைந்தது.
முட்டம் கடற்கரை
முட்டம் கடற்கரை தமிழ்நாட்டின் சுற்றுலாத்தலங்களில் ஒன்றாகும்.கன்னியாகுமரியில் இருந்து 40 கி.மீட்டர் தொலைவில் அமைந்துள்ள கடற்கரை கிராமம் முட்டம். இவ்வூரின் கடற்கரை இயற்கை எழில் மிகுந்தது. இங்கு ஒரு கலங்கரை விளக்கம் அமைந்துள்ளது. இங்கு செல்வதற்கு கன்னியாகுமரியில் இருந்தும் நாகர்கோவிலில் இருந்தும் பேருந்து வசதி உள்ளது.
தமிழ் விசைப்பலகை தளக்கோலங்கள்
தட்டச்சுப்பொறி பயன்பாட்டிலிருந்த காலத்தில் ஆரம்பித்து விசைப்பலகைகளை பயன்படுத்தி கணினி உள்ளீடுகளை செய்யும் இன்றைய காலம்வரை ஏராளமான விசைப்பலகை தளக்கோலங்கள் தமிழுக்கென உருவக்கப்பட்டு புழக்கத்திலிடப்பட்டிருக்கின்றன.
வாசுகி பாஸ்கர்
மேற்கோள்கள்
பகுப்பு:வாழும் நபர்கள்
முட்டம் கடற்கரை
அலையின் வேகம்
கன்னியாகுமரி கடற்கரைப் பகுதிகளில் அலையின் வேகம் இங்கு அதிகம். பாறைகள் நிறைந்து காணப்படும் இந்தக் கடற்கரைக்கு நாள்தோறும் ஏராளமான சுற்றுலாப் பயணிகள் வந்து செல்கின்றனர்.
தமிழ் விசைப்பலகை தளக்கோலங்கள்
இவற்றை பருமட்டாக இரண்டு பிரிவுகளுள் அடக்கலாம்.
முட்டம் கடற்கரை
இயற்கை எழில்
முட்டம் ஒரு அழகிய கடற்கரை கிராமம். மீன்பிடிப்பு தொழிலை மையமாகக் கொண்ட இந்தக் கிராமத்தின் அழகியலை பல தமிழ் திரைப்படங்கள் படம்பிடித்திருக்கின்றன. இது அழகிய நில அமைப்பைக்கொண்டது. பாறைகள் நிறைந்த கடற்கரையும் மேடு பள்ளமான நிலப்பரப்பும் வடமேற்கில் செம்மண் அகழிகளுமாக இதன் இயற்கை எழிலுக்கு அளவேயில்லை.
தமிழ் விசைப்பலகை தளக்கோலங்கள்
எழுத்தியல் விசைப்பலகை தளக்கோலங்கள்
இம்முறையில்,. ஒரு விசையை அழுத்துவதன்மூலம் ஒரு எழுத்து அல்லது எழுத்தின் பகுதி (எ.கா. கொம்பு, புள்ளி) அச்சிட/ உள்ளிடப்படுகிறது.
முட்டம் கடற்கரை
பழமையான கலங்கரை விளக்கம்
கிட்டத்தட்ட நூறு வருடங்களுக்கு முன் கட்டப்பட்ட சகல புனிதர் கத்தோலிக்க ஆலயம் ஒன்றும் இங்குள்ளது. பழமையான கலங்கரை விளக்கம் ஒன்றும் இங்குள்ளது.
தமிழ் விசைப்பலகை தளக்கோலங்கள்
எழுத்தியல் விசைப்பலகை தளக்கோலங்கள்
கீழே இவ்வாறான சில தளக்கோலங்கள் விபரிக்கப்படுகின்றன.
முட்டம் கடற்கரை
சின்ன முட்டம்
கன்னியாகுமரிக்கு மிக அருகில் அமைந்துள்ள சின்ன முட்டம் கடற்கரைப் பகுதியில் மீன்பிடித் துறைமுகம் அமைந்துள்ளது. இங்கிருந்து ஏராளமான மீன்கள் வெளிநாடுகளுக்கு ஏற்றுமதி செய்யப்படுகிறது. இறால் மீன்கள் அதிக அளவில் கிடைப்பது இந்தத் துறைமுகத்தின் சிறப்பு.
தமிழ் விசைப்பலகை தளக்கோலங்கள்
தமிழ் தட்டச்சுப்பொறி வடிவம்
thumb|தட்டச்சுப்பொறியில் பயன்பட்ட தமிழ் விசைப்பலகை தளக்கோலம்
முட்டம் கடற்கரை
வெளி இணைப்புகள்
பகுப்பு:கன்னியாகுமரி மாவட்ட சுற்றுலாத் தலங்கள்
தமிழ் விசைப்பலகை தளக்கோலங்கள்
ஒலியியல் விசைப்பலகை தளக்கோலங்கள்
thumb|தமிழ் ஒலியியல் முறை விசைப்பலகை தளக்கோலம் ஒன்று
குறித்த ஓர் எழுத்தை அச்சிட/உள்ளிட அவ்வெழுத்துக்குரிய ஒலியினை ஆக்கும் ஒலியன்களை குறிக்கும் விசைகளை ஒன்றன்பின் ஒன்றாக அழுத்தவேண்டியபடி வடிவமைக்கப்பட்ட தளக்கோலங்கள் இவையாகும். (எ.கா. கு = க் + உ)
தமிழ் 99 தளக்கோலம் (அல்லது தமிழ் ஒலியியல் முறை)
thumb|தமிழ்99 விசைப்பலகை தளக்கோலம்
இதுவே தமிழ் உள்ளீடுகளுக்கான நியம விசைப்பலகை தளக்கோலமாகும்.
ஆங்கில ஒலியியல் முறை
தமிழ் உள்ளீட்டு முறைகளில் புழக்கத்திலிருக்கும் பிரபலமான இன்னொரு நியமமாகும். புலம்பெயர் தமிழர்களை கவனத்திற்கொண்டு இதுவும் ஒரு நியமமாக அங்கீகரிக்கப்படதெனினும், இதுவே மிகப்பிரபலமானதாக மாறியிருக்கிறது.
தமிழ் எழுத்துக்களின் ஒலிக்கு சமமான ஆங்கில எழுத்துக்களை அல்லது எழுத்துக்களின் கோலத்தை தட்டுவதன் மூலம் தமிழ் எழுத்துக்களை உள்ளிடும் முறை, ஆங்கில ஒலியியல் முறை ஆகும்.
இம்முறையில் ஆங்கில எழுத்துக்களை பார்த்தவாறே நாம் உள்ளீடுகளை மேற்கொள்வதால் தனியாக தமிழ் எழுத்துக்கள் பொறிக்கப்பட்ட விசைப்பலகைகளை வாங்கவேண்டிய தேவை இல்லை. அத்தோடு, விசைப்பலகையில் எந்தெந்த விசை எந்தெந்த தமிழ் எழுத்துக்குரியது என நினைவில் வைத்திருக்கவேண்டிய அவசியமும் இல்லை. எந்தவொரு ஆங்கில எழுத்து பொறிக்கப்பட்ட விசைபலகையையும் பயன்படுத்தி இலகுவாக தமிழை உள்ளிடலாம். இதுவே ஆங்கில ஒலியியல் விசைப்பலகையின் பிரபலத்தன்மைக்கு காரணம்.
மேலும் காண்க
எழுத்துரு
பகுப்பு:தமிழ் விசைப்பலகைகள்
முதலாம் முகம்மது ஷா
முதலாம் முகம்மது ஷா (Mohammed Shah I, 1358-1375) பாமினி இராச்சியத்தை நிறுவிய அலாவுதீன் பாமன் சுல்தானின் மூத்த மகன். இவர் பாமினிப் பேரரசின், இரண்டாம் அரசர் ஆவார். ஷா என்பது இவரது குடும்ப மரபுப்பெயர் ஆகும். இவர் தனது காலத்தில் நாணயச் சீர்திருத்தத்தை மேற்கொண்டார். அதனால் ஏராளமான தங்க நாணயங்களை அச்சிட்டு நாடு முழுவதும் புழக்கத்தில் விட்டார். 1360-இல் விசயநகர முதலாம் புக்கருக்கும், பாமினி இராச்சியத்திற்கும் போர் மூண்டது. இப்போரில் முதலாம் முகம்மது தீரத்துடன் போரிட்டு வென்றார். 1362-இல் தொடங்கிய வாரங்கல் போரில் பாமனி சுல்தான்கள் முழுவெற்றி அடைந்தனர்.
தம்முன் பாடிய சில பாடகர்களுக்கு விசயநகர கருவூலத்திலிருந்து பரிசு தரும்படி கூறினார். இதனால் இரு இராச்சியங்களுக்கிடையே மீண்டும் போர் மூண்டது. இப்போரில், முதலாம் முகம்மது வெற்றியடைந்தார். இவர் இராச்சியத்தைச் சுற்றிப் பார்த்து, அதன் நிருவாகத்தைச் சீர் செய்து சிறந்து விளங்கச் செய்தார். மாகாண ஆளுநர்கள் சரியாக அலுவல் பார்க்கிறார்களா என்று தெரிந்து கொள்ள சுல்தானே இராச்சியத்தை, இரகசியமாகச் சுற்றிப் பார்த்து, ஆட்சி மேலாண்மையைச் சிறப்பாக செய்தார்.
சிறப்பு
தனது இராச்சியத்தை திறம்பட நடத்த எட்டு அமைச்சர்கள் அடங்கிய, ஒரு மந்திரி சபையை எற்படுத்தினார். மராட்டிய மன்னர் சிவாஜி, பதினேழாம் நூற்றாண்டில் ஏற்படுத்திய அஷ்டப் பிரதான் என்னும் 8மந்திரிகள் கொண்ட வரலாற்றுப் புகழ் வாய்ந்த மந்திரிசபையானது, முதலாம் முகம்மதுவின் அமைச்சர்கள் சபையின் நடைமுறையைத் தழுவி உருவாக்கப் பட்டதாக வரலாற்று அறிஞர்கள் உரைக்கின்றனர்.
மேற்கோள்கள்
பகுப்பு:பாமினிப் பேரரசு பகுப்பு:இசுலாமிய வரலாறு பகுப்பு:1358 பிறப்புகள் பகுப்பு:1375 இறப்புகள் பகுப்பு:இந்திய முஸ்லிம்கள்
நாலில் ஒன்று சுக்ரீஸ்வரர் மற்றும் வன்மீகநாதசுவாமி கோயில்
நாலில் ஒன்று சுக்ரீஸ்வரர் மற்றும் வன்மீகநாதசுவாமி கோயில் தமிழ்நாட்டில் திருவாரூர் மாவட்டம், நாலில் ஒன்று என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் சுக்ரீஸ்வரர், வன்மீகநாதசுவாமி, ்தநாயகி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மின்கா
மின்கா என்பது, சப்பானிய மொழியில், ஏதாவதொரு மரபுவழிச் சப்பானியக் கட்டிடப் பாணியில் கட்டப்பட்ட நாட்டார் வீடுகளைக் குறிக்கும். மின்கா, சப்பானியச் சமூகத்தின் நான்கு பிரிவுகளுள் அடங்கும் விவசாயிகள், கைவினைஞர், வணிகர் ஆகிய சமுராய் அல்லாத சாதிப் பிரிவினருக்கான வீடுகளையே முன்னர் குறித்தது. ஆனால், தற்போது இச்சொல் இந்தப் பொருளில் பயன்படுவதில்லை. தற்காலத்தில், மரபுவழிச் சப்பானியப் பாணியில் அமைந்தனவும், பொருத்தமான காலப்பகுதியைச் சேர்ந்தனவுமான வீடுகள் எல்லாமே மின்கா என்னும் சொல்லால் குறிக்கப்படுகின்றன.
மின்காக்களை, அவற்றின் அடிப்படைக் கட்டுமான அமைப்பு, கூரையமைப்பு, கூரை வடிவம், என்பவற்றைக் கொண்டு அடையாளப்படுத்துகின்றனர். மிக நீண்ட காலமாக வளர்ச்சியடைந்து வந்த மின்காக்களின் தனித்துவமான பாணிகள் ஏடோ காலப் பகுதியில் உருவாகின.
மின்கா வகைகள்
மின்கா என்னும் சொல்லுக்கு நேரடிப் பொருள் "மக்களுடைய வீடு" என்பதாகும். இது, விவசாயிகள், ஊர்த் தலைவர், வணிகர், கீழ்த்தட்டு சமுராய்கள் போன்ற பலதரப்பட்ட மக்களின் வீடுகளை உள்ளடக்குகிறது. மின்காக்கள் பல்வேறு பாணிகளிலும் அளவுகளிலும் காணப்படுகின்றன. இவ்வேறுபாடுகள் பெரும்பாலும், வேறுபட்ட புவியியல் மற்றும் தட்பவெப்பநிலைகளாலும், அவற்றில் வாழும் மக்களின் வாழ்க்கை முறை வேறுபாடுகளினாலும், ஏற்படுகின்றன. எனினும் இவையனைத்தும் பண்ணை வீடுகள் (நோக்கா), நகரவீடுகள் (மாச்சியா), மீனவர் வீடுகள் (கியோக்கா), மலைவீடுகள் (சங்கா) என்னும் நான்கு வகைகளுக்குள் அடங்குகின்றன.
சுக்கியா போன்ற பிற சப்பானியக் கட்டிடக்கலை வடிவங்களைப் போலன்றி மின்கா வகைக்குத் தள அமைப்பைவிடக் கட்டுமான அமைப்பே முக்கியமானது. மின்காக்களில் முதன்மைத் தூண்கள் அடிப்படைச் சட்டகமாக அமைவதுடன், கட்டிடத்தின் சுமையையும் தாங்குகின்றன. துணைத் தூண்கள் தளத்தின் செயற்பாட்டு ஒழுங்கமைவுக்கு ஏற்ப ஒழுங்குபடுத்தப்படுகின்றன.
மின்கா பல வகைகளாக இருந்தாலும், அவற்றின் அமைப்பையொட்டி அவற்றை எட்டு அடிப்படை வடிவங்களாகப் பிரிக்கலாம். முதலாவது தலைகீழ் "ப" வகை. இது இரண்டு தூண்களையும் அவற்றின் மேல் தாங்கப்பட்ட வளை ஒன்றையும் உள்ளடக்கியது. இந்த அலகுகளை பக்க வளைகளால் ஒன்றிணைக்க முடியும். தூண்கள் மீதுள்ள வளை அவற்றின் மீது வெறுமனே தாங்கப்படலாம் அல்லது பொருத்தமுளை காடி இணைப்பினால் பொருத்தப்படலாம். சிக்கோக்கு தீவில் காணப்படும் மின்காக்களில் இரண்டாவதாகச் சொல்லப்பட்ட முறை பயன்பாட்டில் உள்ளது. ஏணி வகை அமைப்பில் பல தூண்-வளை அலகுகள் பெரிய கிடை வளைகளால் இணைக்கப்பட்டிருக்கும். மேற்படி வளைகள் அத்திவார மட்டம்வரை காணப்படும். இவ்வகை, ஏடோ காலப்பகுதியின் நகர வீடுகளில் உருவானது. இதில் தூண்கள் சமமற்ற இடைவெளிகளில் அமையலாம் என்பதால், தள அமைப்பில் கூடுதல் நெகிழ்தன்மை கிடைக்கின்றது. குடை வகையில் தூண் ஒன்றிலிருந்து விரிந்து செல்லும் நான்கு வளைகள் பொருத்தப்பட்டிருக்கும். இத்தூண்கள் சதுரத்தின் மூலைகளில் அமையாமல், அதன் பக்கங்களின் நடுவில் நிறுத்தப்படுகின்றன. இவ்வகை மின்காக்கள் சிகா மாவட்டத்தில் காணப்படுகின்றன. சிலுவை வகை ஒரு சதுரத்தின் பக்கங்களின் நடுவில் அமையும் நான்கு தூண்களையும் அவற்றில் ஒன்றுக்கொன்று செங்குத்தாக இருக்கும்படி தாங்கப்படும் இரண்டு வளைகளையும் கொண்ட அமைப்பு. இது வேறு தூண்கள் தேவைப்படாத சிறிய மின்காக்களில் அல்லது பெரிய மின்காக்களின் மண் தரைப் பகுதிகளில் பயன்படுகின்றது. இவ்வகை சிகா, புகுயி ஆகிய மாவட்டங்களில் பயன்பாட்டில் உள்ளன. இணைச் சிலுவை வகை இரட்டித்த சிலுவை அமைப்பு ஆகும். இதில் நான்கு வளைகளும் எட்டுத் தூண்களும் இருக்கும். சிசுவோக்கா மாவட்டத்தில் காணப்படும் இவ்வகை 5 மீட்டர் x 10 மீட்டர் பரப்பளவை மூடக்கூடியது. பெட்டி வகை அமைப்பில் நான்கு அல்லது அதற்கு மேற்பட்ட தூண்-வளை அலகுகள் பெட்டி வடிவில் ஒன்றாக இணைக்கப்படுகின்றன. ஏடோ காலப்பகுதியில் உருவான இது தொயாவா, இசிக்காமா ஆகிய மாவட்டங்களில் காணப்படுகின்றன. இணைந்த பெட்டி வகை அமைப்பு, கியோட்டோ, ஒசாக்கா ஆகிய மாவட்டங்களில் காணப்படுகின்றன. இறுதியாக உயரும் வளை அமைப்பு என்பதில் ஒரு முனை தூணில் தாங்கப்பட மறு முனை முகட்டு வளை ஒன்றில் தாங்கப்படுகிறது. இது இரண்டாவது மாடியைச் சிறப்பாகப் பயன்படுத்த உதவுகின்றது. புல் வேய்ந்த கூரைகளைக் கொண்ட பண்ணை வீடுகளில் காணப்படும் உயரும் வளை அமைப்பை நான்கு துணைப்பிரிவுகளாகப் பிரிக்கலாம். இவற்றுள் யோசிரோ-குமி, வகோயா என்னும் வகைகள் இரண்டும் மிக அரிதாகவே காணப்படுகின்றன. ஆனாலும் இரண்டாம் வகை அமைப்பு மாச்சியாக்களில் பயன்படுவதைக் காணமுடியும். சாசு, ஒடாச்சி வகைகள் பொதுவாகக் காணப்படும் வகைகள்.
நா. ராஜேந்திரன்
'''நா. ராஜேந்திரன்' (N. Rajendren'') ஒரு வரலாற்றாசிரியர் ஆவார். இவர் பாரதிதாசன் பல்கலைக் கழகத்தின், வரலாற்றுத்துறை பேராசிரியர் மற்றும் துறைத்தலைவர் ஆகவுள்ளார்.
பிறப்பு
இவர் 25.07.1956 ஆம் ஆண்டு பிறந்தார். இவரது தந்தை பெயர் நாரயணன். சென்னை பச்சையப்பா கல்லுரியில் வரலாறு முதுகலைப்பட்டம் மற்றும் சென்னைப் பல்கலைக்கழகத்தில் முதுகலை நிறைஞர் மற்றும் முனைவர் பட்டம் பெற்றபின் தாம் பயின்ற சென்னை பச்சையப்பா கல்லுரியில் 1982 முதல் தொடர்ந்து 6 ஆண்டுகள் வரலாற்றுத்துறை பேராசிரியராகப் பணி புரிந்தார். அதைத்தொடர்ந்து திருச்சிராப்பள்ளி பாரதிதாசன் பல்கலைக்கழக்த்தில் வரலாற்றுத்துறை பேராசியராகச் செயல்பட்டு வருகிறார்.
பணிகள்
பாரதிதாசன் பல்கலைக்கழகத்தில் வரலாற்றுத்துறை அமைவதற்கு உறுதுணையாக இருந்தவர். இவரது ’’தமிழ்நாட்டில் தேசிய இயக்கம்’’ என்ற வரலாற்றாய்வு கட்டுரைக்கு இங்கிலாந்து கேம்பிரிட்ஜ் பல்கலைக்கழகத்தால் “Citation of Meritorious Achievement” என்ற பாராட்டைப் பெற்றார். இப்புத்தகத்தை ஒக்ஸ்போர்ட் பல்கலைக்கழகப் பதிப்பகம் 1994 இல் வெளியிட்டது. 50 க்கும் மேற்பட்ட வரலாற்றுக் கட்டுரைகளை எழுதியுள்ளார். புதுடெல்லியில் மனித வள மேம்பாட்டு அமைச்சகத்தின் கீழ் இயங்கி வரும் இந்திய வரலாற்று ஆய்வுக்குழுவில் உறுப்பினராகச் செயல்பட்டு வருகிறார். மேலும் இவர் தமிழ்நாடு மேல்நிலைக்கல்வி வரலாறு பாடப்புத்தகம் வல்லுநர் குழுத் தலைவராகவும் இருந்துள்ளார்.
மேற்கோள்கள்
பகுப்பு:வாழும் நபர்கள் பகுப்பு:1956 பிறப்புகள் பகுப்பு:இந்திய வரலாற்றாளர்கள்
முழுப்புலமை பெறும் முறை
முழுப்புலமை பெறும் முறை என்பது யாதெனில், மாணவர்கள் தாம் கற்கும் பாடத்தில் முழுப்புலமை பெறுவது எப்படியென நன்னூல் காட்டும் வழிமுறையாகும்.
ஆசிரியர் கற்பிக்கும் பாடத்தைக் கேட்கும் ஒரு மாணவனுக்குக் காற்பங்கு அறிவே நிரம்பும். அதே மாணவன் தம்முடன் கல்வி பயிலும் மாணவ நண்பர்களுடன் சேர்ந்து படிப்பதால் அவனுடைய அறிவு மேலும் ஒரு காற்பங்கு நிரம்பும். அவனே தான் கற்றதைப் பிறருக்குச் சொல்லிக் கொடுக்கும் போது எஞ்சியிருக்கும் அரைப்பங்கும் நிரம்பி அவன் முழுப்புலமை உடையவனாவான்
வெளி இணைப்புகள்
பகுப்பு:நன்னூல்
வகுரப்பமபட்டி
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 1,214 குடும்பங்களும் 4,869 மக்களும் வசிக்கின்றனர். இதில் 2552 ஆண்களும் 2317 பெண்களும் அடங்குவர். கிராமத்தின் மொத்த கல்வியறிவு பெற்றவர்கள் விகிதம் 68.27 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மும்மணிமாலை
மும்மணிமாலை என்பது, பிரபந்தம் எனப்படும் தமிழ்ச் சிற்றிலக்கிய வகைகளுள் ஒன்று. இதில் 30 பாடல்கள் அந்தாதியாக அமைந்திருக்கும். வெண்பா, கலித்துறை, ஆசிரிய விருத்தம் என்னும் ஒழுங்கில் மூன்று பாவகைகள் மாறி மாறி வரும். மும்மணிக்கோவை என்னும் சிற்றிலக்கிய வகையும் இதே பாவகைகளைக் கொண்டு 30 பாடல்களால் அந்தாதியாக அமைந்தாலும். பாவகைகளின் ஒழுங்கு மட்டும் வேறுபட்டு அமையும்.
இவற்றையும் பார்க்கவும்
பகுப்பு:சிற்றிலக்கிய வகைகள்
சுர்சண்டு சட்டமன்றத் தொகுதி
சுர்சண்டு சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது சீதாமர்ஹி மக்களவைத் தொகுதிக்கு உட்பட்டது.
தொகுதிக்கு உட்பட்ட பகுதிகள்
இந்த தொகுதியில் சீதாமஃடீ (சீதாமர்ஹி) மாவட்டத்தில் உள்ள சுர்சண்டு, புப்ரீ, சோரவுட் ஆகிய வளர்ச்சி மண்டலங்கள் சேர்க்கப்பட்டுள்ளன.
சான்றுகள்
பகுப்பு:பீகாரின் சட்டமன்றத் தொகுதிகள்
எத்னோலாக் அறிக்கைப்படி உலகில் அதிகம் பேசப்படும் மொழிகள் பட்டியல்
எத்னோலக் 2006 இல் வெளியிட்ட பட்டியலின்படி உலகில் அதிகம் பேசப்படும் மொழிகளின் விவரம் வருமாறு
பகுப்பு:மொழிகள் பகுப்பு:சமுதாயம் தொடர்பான பட்டியல்கள்
Преднонепчена носна согласка